sukhrobnurali/uzbek-legal-corpus huggingface dataset:
Vazirlar Mahkamasining “Oʻzbekiston Respublikasi fuqarolariga biometrik pasportlar va fuqaroligi boʻlmagan shaxslarga biometrik harakatlanish hujjatlari berganlik uchun tushayotgan mablagʻlardan foydalanish mexanizmini takomillashtirish chora-tadbirlari toʻgʻrisida” 2011-yil 6-apreldagi 104-son qaroriga qoʻshimchalar kiritish haqida
(resolution, 2019-01-23)

Oʻzbekiston Respublikasi Prezidentining “Oʻzbekiston Respublikasi fuqarosining xorijga chiqish biometrik pasportini rasmiylashtirish va berish tizimini yaratish hamda Oʻzbekiston Respublikasi biometrik pasport tizimini modernizatsiya qilishga doir qoʻshimcha chora-tadbirlar toʻgʻrisida” 2018-yil 26-dekabrdagi PQ-4079-son qarori ijrosini taʼminlash yuzasidan, shuningdek biometrik hujjatlarni ishlab chiqarish bilan bogʻliq xarajatlarni qoplash maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi fuqarolariga biometrik pasportlar va fuqaroligi boʻlmagan shaxslarga biometrik harakatlanish hujjatlari berganlik uchun tushayotgan mablagʻlardan foydalanish mexanizmini takomillashtirish chora-tadbirlari toʻgʻrisida” 2011-yil 6-apreldagi 104-son qaroriga ilovaga muvofiq qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin. 1. Qarorning nomidagi “Oʻzbekiston Respublikasi fuqarolariga biometrik pasportlar” soʻzlaridan keyin “, Oʻzbekiston Respublikasi fuqarolariga xorijga chiqish biometrik pasportlari” soʻzlari qoʻshilsin. 2. 1-bandda: a) “a” kichik bandidagi “Oʻzbekiston Respublikasi fuqarolariga biometrik pasportlar” soʻzlaridan keyin “, Oʻzbekiston Respublikasi fuqarolariga xorijga chiqish biometrik pasportlari” soʻzlari qoʻshilsin; b) “b” kichik bandining ikkinchi xatboshidagi “biometrik pasportlar” soʻzlaridan keyin “, xorijga chiqish biometrik pasportlari” soʻzlari qoʻshilsin.
Toshkent davlat yuridik universitetida oʻqitishning modul tizimi sharoitlarida talabalar bilimini nazorat qilish tartibi va baholash mezonlari toʻgʻrisidagi nizomga qoʻshimchalar kiritish haqida
(resolution, 2019-01-22)

Oʻzbekiston Respublikasining “Oʻzbekiston Respublikasida nogironlarni ijtimoiy himoya qilish toʻgʻrisida”gi qonuni hamda Oʻzbekiston Respublikasi Prezidentining 2017-yil 1-dekabrdagi PF-5270-son “Nogironligi boʻlgan shaxslarni davlat tomonidan qoʻllab-quvvatlash tizimini tubdan takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Oliy va oʻrta maxsus taʼlim vazirligi hamda Adliya vazirligi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi hamda Adliya vazirligining 2016-yil 22-apreldagi 1-2016 va 4-son qarori (roʻyxat raqami 2780, 2016-yil 22-aprel) (Oʻzbekiston Respublikasi qonun hujjatlari toʻplami, 2016-y., 16-son, 172-modda) bilan tasdiqlangan Toshkent davlat yuridik universitetida oʻqitishning modul tizimi sharoitlarida talabalar bilimini nazorat qilish tartibi va baholash mezonlari toʻgʻrisidagi nizomga ilovaga muvofiq qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 4-bob quyidagi mazmundagi 191-band bilan toʻldirilsin: “191. I va II guruh nogironi boʻlgan talabaning mazkur Nizomda nazarda tutilgan oraliq nazorat ishlarini yozma shaklda bajarish qobiliyati mavjud boʻlmaganda u oraliq nazorat davri boshlangunga qadar oʻquv ishlari boʻyicha prorektorga murojaat qiladi. Bunda talaba haqiqatdan ham sogʻligʻining holati yozish qobiliyatini istisno qilishini tasdiqlovchi tibbiy maʼlumotnoma yoki tibbiy-mehnat ekspert komissiyasining xulosasini taqdim etishi lozim. Ushbu talaba oraliq nazoratni ogʻzaki imtihon shaklida komissiyaga topshiradi. Sogʻligʻining holati yozish qobiliyatini istisno qiladigan talabalardan ogʻzaki imtihonlarni qabul qiluvchi komissiya rektor buyrugʻi bilan tuziladi. Komissiya tarkibi har oʻquv yili uchun bir marotaba tasdiqlanadi. Komissiya uning aʼzolarining kamida uchdan ikki qismi ishtirok etganda vakolatli hisoblanadi. Komissiyaning qarori oddiy koʻpchilik ovoz bilan qabul qilinadi va majlisda ishtirok etgan barcha aʼzolar tomonidan tasdiqlanadigan bayonnoma bilan rasmiylashtiriladi. Sogʻligʻining holati yozish qobiliyatini istisno qiladigan talabalar tomonidan oraliq nazoratni qayta topshirish mazkur Nizomning 8-bobiga muvofiq ogʻzaki imtihon shaklida amalga oshiriladi.”. 2. 5-bob quyidagi mazmundagi 371-band bilan toʻldirilsin: “371. I va II guruh nogironi boʻlgan talabaning yakuniy nazorat ishlarini yozma shaklda bajarish qobiliyati mavjud boʻlmaganda yakuniy nazorat mazkur Nizomning 191-bandida belgilangan tartibda oʻtkaziladi.”. 3. Mazkur qoʻshimchalar Toshkent davlat yuridik universiteti bilan kelishilgan.
“Oʻzbekiston Respublikasi Ichki ishlar vazirligining tergov hibsxonalari va jazoni ijro etish muassasalarida saqlanayotgan OIV infeksiyasini yuqtirganlar va OITSga chalingan bemorlarga antiretrovirus davolash taqdim etish tartibi toʻgʻrisidagi yoʻriqnomani tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2019-01-21)

Oʻzbekiston Respublikasi Prezidentining 2018-yil 25-yanvardagi PQ-3493-son “Oʻzbekiston Respublikasida odamning immunitet tanqisligi virusi keltirib chiqaradigan kasallik tarqalishiga qarshi kurashish tizimini yanada takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Ichki ishlar vazirligi va Sogʻliqni saqlash vazirligi qaror qiladi: 1. Oʻzbekiston Respublikasi Ichki ishlar vazirligi va Sogʻliqni saqlash vazirligining 2007-yil 27-noyabrdagi 19, 16-son “Oʻzbekiston Respublikasi Ichki ishlar vazirligining tergov hibsxonalari va jazoni ijro etish muassasalarida saqlanayotgan OIV infeksiyasini yuqtirganlar va OITSga chalingan bemorlarga antiretrovirus davolash taqdim etish tartibi toʻgʻrisidagi yoʻriqnomani tasdiqlash haqida”gi qarori (roʻyxat raqami 1752, 2007-yil 26-dekabr) (Oʻzbekiston Respublikasi qonun hujjatlari toʻplami, 2007-yil, 52-son, 543-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
“Ulgurji savdo korxonalari tomonidan yagona soliq toʻlovini boʻnak toʻlovlarini hisobga olgan holda toʻlash tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2019-01-21)

Oʻzbekiston Respublikasi Prezidentining 2018-yil 26-dekabrdagi PQ-4086-son “Oʻzbekiston Respublikasining 2019-yilgi asosiy makroiqtisodiy koʻrsatkichlari prognozi va Davlat budjeti parametrlari hamda 2020-2021-yillarga budjet moʻljallari toʻgʻrisida”gi qaroriga muvofiq Oʻzbekiston Respublikasi Moliya vazirligi, Davlat soliq qoʻmitasi va Markaziy bank Boshqaruvi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvining 2010-yil 7-yanvardagi 2, 2010-1, 39/4-son “Ulgurji savdo korxonalari tomonidan yagona soliq toʻlovini boʻnak toʻlovlarini hisobga olgan holda toʻlash tartibi toʻgʻrisidagi nizomni tasdiqlash haqida”gi qarori (roʻyxat raqami 2065, 2010-yil 14-yanvar) (Oʻzbekiston Respublikasi qonun hujjatlari toʻplami, 2010-y., 1-2-son, 15-modda). 2. Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvining 2011-yil 29-iyundagi 38, 2011-22, 19/1-son “Ulgurji savdo korxonalari tomonidan yagona soliq toʻlovini boʻnak toʻlovlarini hisobga olgan holda toʻlash tartibi toʻgʻrisidagi nizomga oʻzgartirishlar va qoʻshimcha kiritish haqida”gi qarori (roʻyxat raqami 2065-1, 2011-yil 29-iyul) (Oʻzbekiston Respublikasi qonun hujjatlari toʻplami, 2011-y., 30-son, 321-modda). 3. Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvining 2013-yil 25-sentabrdagi 92, 2013-42, 315-V-2-son “Ulgurji savdo korxonalari tomonidan yagona soliq toʻlovini boʻnak toʻlovlarini hisobga olgan holda toʻlash tartibi toʻgʻrisidagi nizomga oʻzgartishlar va qoʻshimcha kiritish haqida”gi qarori (roʻyxat raqami 2065-2, 2013-yil 3-oktabr) (Oʻzbekiston Respublikasi qonun hujjatlari toʻplami, 2013-y., 40-son, 539-modda). 4. Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvining 2014-yil 11-apreldagi 31, 2014-16, 315-V-3-son “Ulgurji savdo korxonalari tomonidan yagona soliq toʻlovini boʻnak toʻlovlarini hisobga olgan holda toʻlash tartibi toʻgʻrisidagi nizomga oʻzgartirish kiritish haqida”gi qarori (roʻyxat raqami 2065-3, 2014-yil 17-aprel) (Oʻzbekiston Respublikasi qonun hujjatlari toʻplami, 2014-y., 16-son, 185-modda). 5. Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvining 2018-yil 3-avgustdagi 116, 2018-50, 315-V-4-son “Ulgurji savdo korxonalari tomonidan yagona soliq toʻlovini boʻnak toʻlovlarini hisobga olgan holda toʻlash tartibi toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 2065-4, 2018-yil 6-sentabr) (Oʻzbekiston Respublikasi qonun hujjatlari toʻplami, 2018-y., 36-son, 744-modda).
Soliq hisobotining shakllarini tasdiqlash toʻgʻrisida
(resolution, 2020-02-24)

Oʻzbekiston Respublikasining Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2018-yil 26-dekabrdagi PQ-4086-son “Oʻzbekiston Respublikasining 2019-yilgi asosiy makroiqtisodiy koʻrsatkichlari prognozi va Davlat budjeti parametrlari hamda 2020-2021-yillarga budjet moʻljallari toʻgʻrisida”gi qaroriga muvofiq Oʻzbekiston Respublikasi Davlat soliq qoʻmitasi va Moliya vazirligi qaror qiladi: 1. Quyidagi soliq hisobotining shakllari tasdiqlansin: yuridik shaxslardan olinadigan foyda soligʻi boʻyicha 1-ilovaga muvofiq; jismoniy shaxslardan olinadigan daromad soligʻi va yagona ijtimoiy toʻlov boʻyicha 2-ilovaga muvofiq; qoʻshilgan qiymat soligʻi boʻyicha 3-ilovaga muvofiq; aksiz soligʻi boʻyicha 4-ilovaga muvofiq; yer qaʼridan foydalanganlik uchun soliq va tijoratbop topilma bonusi boʻyicha 5-ilovaga muvofiq; suv resurslaridan foydalanganlik uchun soliq boʻyicha 6-ilovaga muvofiq; yuridik shaxslarning mol-mulkiga solinadigan soliq boʻyicha 7-ilovaga muvofiq; yuridik shaxslardan olinadigan yer soligʻi boʻyicha 8-ilovaga muvofiq; yagona soliq toʻlovi boʻyicha 9-ilovaga muvofiq; yagona yer soligʻi boʻyicha 10-ilovaga muvofiq; qatʼiy belgilangan soliq boʻyicha 11-ilovaga muvofiq; bozorlar tomonidan olingan daromadlar boʻyicha 12-ilovaga muvofiq; davlat boji va avtotransport yigʻimi boʻyicha 13-ilovaga muvofiq; tovarlarning ayrim turlari bilan chakana savdo qilish va ayrim turdagi xizmatlar koʻrsatish huquqi uchun yigʻimlar boʻyicha 14-ilovaga muvofiq. 2. Belgilab qoʻyilsinki, 2018-yil uchun soliq hisoboti 2018-yilda amal qilgan tartib va shakllar asosida taqdim etiladi. 3. Mazkur qaror rasmiy eʼlon qilingan kundan eʼtiboran kuchga kiradi.
Toshkent shahridagi kommunal soha korxonalarining aktivlaridan samarali foydalanishga doir qoʻshimcha chora-tadbirlar toʻgʻrisida
(resolution, 2019-01-21)

Toshkent shahridagi kommunal soha korxonalarining aktivlaridan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Davlat aktivlarini boshqarish agentligi, Uy-joy kommunal xizmat koʻrsatish vazirligi, Iqtisodiyot vazirligi, Moliya vazirligi va Toshkent shahar hokimligining “Sergeli tumani kommunal ta`mirlash-avariyani tiklash xizmati” MChJ, “Bektemir tumani kommunal ta`mirlash-avariyani tiklash xizmati” MChJ, “Mirzo-Ulugbek tumani kommunal ta`mirlash-avariyani tiklash xizmati” MChJ, “Chilonzor tumani kommunal ta`mirlash-avariyani tiklash xizmati” MChJ va “Yashnobod tumani kommunal ta`mirlash-avariyani tiklash xizmati” MChJlar ustav kapitalidagi davlat ulushlari boʻyicha ishtirokchi funksiyasini Toshkent shahar hokimligiga berish va keyinchalik ularni belgilangan tartibda tugatish haqidagi takliflari maʼqullansin. 2. Oʻzbekiston Respublikasi Davlat aktivlarini boshqarish agentligi ushbu qarorning 1-bandida koʻrsatilgan xoʻjalik jamiyatlari ustav kapitalidagi davlat ulushlari boʻyicha ishtirokchi funksiyasi belgilangan tartibda Toshkent shahar hokimligiga berilishini taʼminlasin. 3. Toshkent shahar hokimligi belgilangan tartibda: Oʻzbekiston Respublikasi Davlat aktivlarini boshqarish agentligi bilan birgalikda ushbu qarorning 1-bandida koʻrsatilgan xoʻjalik jamiyatlari taʼsis hujjatlariga tegishli oʻzgartirishlar kiritilishini; ushbu qarorning 1-bandida koʻrsatilgan xoʻjalik jamiyatlarining tugatilishini va tugatish jarayonlari yakunlangandan soʻng ularning mol-mulkidan samarali foydalanilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov va Toshkent shahar hokimi J.A. Artikxodjayev zimmasiga yuklansin.
Ish beruvchilar tomonidan fuqarolarning shaxsiy jamgʻarib boriladigan pensiya hisobvaraqlariga majburiy badallarni qoʻshish va toʻlash tartibi toʻgʻrisidagi nizomga oʻzgartirishlar kiritish haqida
(resolution, 2024-11-23)

Oʻzbekiston Respublikasining Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2018-yil 26-dekabrdagi PQ-4086-son “Oʻzbekiston Respublikasining 2019-yilgi asosiy makroiqtisodiy koʻrsatkichlari prognozi va Davlat budjeti parametrlari hamda 2020-2021-yillarga budjet moʻljallari toʻgʻrisida”gi qaroriga muvofiq Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvi qaror qiladi: 1. Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvining 2005-yil 29-avgustdagi 76, 2005-47, 267-V-son qarori (roʻyxat raqami 1515, 2005-yil 6-oktabr) (Oʻzbekiston Respublikasi qonun hujjatlari toʻplami, 2005-y., 40-son, 313-modda) bilan tasdiqlangan Ish beruvchilar tomonidan fuqarolarning shaxsiy jamgʻarib boriladigan pensiya hisobvaraqlariga majburiy badallarni qoʻshish va toʻlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-banddagi “1 foizi miqdorida” degan soʻzlar “qonun hujjatlarida belgilangan miqdorda” degan soʻzlar bilan almashtirilsin. 2. 5-banddagi “1 foizini” degan soʻzlar “qonun hujjatlarida belgilangan miqdordagi badalni” degan soʻzlar bilan almashtirilsin. 3. Mazkur oʻzgartirishlar Oʻzbekiston Respublikasi aksiyadorlik tijorat Xalq banki bilan kelishilgan.
Oʻzbekiston Respublikasi bojxona organlari tomonidan garovni qoʻllash toʻgʻrisidagi nizomning 1.2-bandiga oʻzgartirish kiritish toʻgʻrisida
(resolution, 2019-10-16)

Oʻzbekiston Respublikasining 2018-yil 3-oktabrdagi OʻRQ-494-son “Oʻzbekiston Respublikasining ayrim qonun hujjatlariga iqtisodiy munosabatlar va tadbirkorlikni rivojlantirishga qaratilgan oʻzgartish va qoʻshimchalar kiritish toʻgʻrisida”gi Qonuniga va Oʻzbekiston Respublikasi Prezidentining 2018-yil 12-apreldagi PF-5414-son “Oʻzbekiston Respublikasi Davlat bojxona xizmati organlari faoliyatini tubdan takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasi tomonidan 1999-yil 19-mayda 02/8-55-son bilan tasdiqlangan Oʻzbekiston Respublikasi bojxona organlari tomonidan garovni qoʻllash toʻgʻrisidagi nizomning (roʻyxat raqami 757, 1999-yil 28-iyun) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 1999-y., 7-son) 1.2-bandida: yettinchi xatboshi chiqarib tashlansin; sakkizinchi xatboshi yettinchi xatboshi deb hisoblansin. 2. Mazkur qaror rasmiy eʼlon qilingan kundan eʼtiboran kuchga kiradi.
“Budjet tashkilotlari va budjet mablagʻlari oluvchilarning davriy moliyaviy hisobotlarini tuzish, tasdiqlash hamda taqdim qilish boʻyicha qoidalarni tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2022-06-20)

Oʻzbekiston Respublikasining Budjet kodeksi va Oʻzbekiston Respublikasining “Normativ-huquqiy hujjatlar toʻgʻrisida”gi Qonuniga muvofiq, buyuraman: 1. Oʻzbekiston Respublikasi moliya vazirining 2017-yil 26-dekabrdagi 182-son “Budjet tashkilotlari va budjet mablagʻlari oluvchilarning davriy moliyaviy hisobotlarini tuzish, tasdiqlash hamda taqdim qilish boʻyicha qoidalarni tasdiqlash haqida”gi buyrugʻi (roʻyxat raqami 2971, 2018-yil 15-fevral) (Oʻzbekiston Respublikasi qonun hujjatlari toʻplami, 2018-y., 7-son, 128-modda) oʻz kuchini yoʻqotgan deb topilsin. 2. Mazkur buyruq 2023-yil 1-yanvardan kuchga kiradi.
Mehnatga haq toʻlash yagona tarif setkasiga oʻzgartirish kiritish haqida
(resolution, 2019-09-17)

Oʻzbekiston Respublikasi Prezidentining 2018-yil 13-oktabrdagi PF-5553-son “Ish haqi, pensiyalar, stipendiyalar va nafaqalar miqdorini oshirish toʻgʻrisida”gi Farmoni ijrosini taʼminlash hamda aholining ijtimoiy zaif qatlamlarini davlat tomonidan qoʻllab-quvvatlanishini kuchaytirish, shuningdek mehnatiga kam haq toʻlanadigan xodimlar ish haqi miqdorini jadal ravishda oshirishni taʼminlash maqsadida Vazirlar Mahkamasi qaror qiladi: 2. Mehnatga haq toʻlash boʻyicha yagona tarif setkasidan foydalanadigan xoʻjalik hisobidagi korxonalar va tashkilotlarga ularning moliyaviy imkoniyatlaridan va xoʻjalik faoliyati natijalaridan kelib chiqqan holda, xodimlar mehnatiga haq toʻlashni tashkil etish uchun asos sifatida Yagona tarif setkasining oshirilgan tarif koeffitsiyentlarini belgilash huquqi berilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin.
“Vazirlar Mahkamasining 2009-yil 18-avgustdagi 233-son qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorlariga oʻzgartirishlar kiritish toʻgʻrisida”gi qarorini oʻz kuchini yoʻqotgan deb topish toʻgʻrisida
(resolution, 2019-01-18)

Oʻzbekiston Respublikasi Prezidentining 2018-yil 13-oktabrdagi PF-5553-son “Ish haqi, pensiyalar, stipendiyalar va nafaqalar miqdorini oshirish toʻgʻrisida”gi Farmoni hamda Oʻzbekiston Respublikasi Vazirlar Mahkamasining 2009-yil 18-avgustdagi 233-son “Ilmiy xodimlar mehnatini yanada ragʻbatlantirish chora-tadbirlari toʻgʻrisida”gi qarorini bajarish maqsadida Oʻzbekiston Respublikasi Innovatsion rivojlanish vazirligi, Bandlik va mehnat munosabatlari vazirligi va Moliya vazirligi qaror qiladi: 1. Oʻzbekiston Respublikasi Innovatsion rivojlanish vazirligi, Bandlik va mehnat munosabatlari vazirligi va Moliya vazirligining 2018-yil 12-fevraldagi 2, 5-B va 19-son “Vazirlar Mahkamasining 2009-yil 18-avgustdagi 233-son qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorlariga oʻzgartirishlar kiritish toʻgʻrisida”gi qarori (roʻyxat raqami 2974, 2018-yil 21-fevral) (Oʻzbekiston Respublikasi qonun hujjatlari toʻplami, 2018-y., 8-son, 147-modda) oʻz kuchini yoʻqotgan deb hisoblansin. 2. Mazkur qaror rasmiy eʼlon qilingan kundan eʼtiboran kuchga kiradi.
Fransiya rivojlanish agentligi ishtirokida “Iqtisodiy boshqarishni yaxshilash dasturi” loyihasini amalga oshirish chora-tadbirlari toʻgʻrisida
(resolution, 2019-01-17)

Makroiqtisodiy barqarorlik, Oʻzbekiston Respublikasi Davlat budjeti parametrlarining ijrosi mustahkamligi boʻyicha vazifalarni amalga oshirish, shuningdek yangi ish oʻrinlarini yaratish hamda hududlarning ijtimoiy infratuzilmasini rivojlantirish boʻyicha davlat dasturlarini qoʻshimcha moliyalashtirish manbalari bilan taʼminlash maqsadida: 1. Maʼlumot uchun qabul qilinsinki: Osiyo taraqqiyot banki koʻmagida ishlab chiqilgan “Iqtisodiy boshqarishni yaxshilash dasturi” loyihasini amalga oshirish doirasida Oʻzbekiston Respublikasi va Fransiya rivojlanish agentligi oʻrtasida (keyingi oʻrinlarda — FRA) budjetni qoʻllab-quvvatlash uchun 150,0 million yevro miqdorida olti yillik imtiyozli davrni hisobga olgan holda soʻndirish muddati 20 yil boʻlgan Qarz bitimi imzolangan; Oʻzbekiston Respublikasiga FRAning qarzi Oʻzbekiston Respublikasi Davlat budjeti xarajatlarini moliyalashtirish uchun taqdim etiladi. 2. Belgilab qoʻyilsinki: Oʻzbekiston Respublikasi Moliya vazirligi loyihaning amalga oshirilishini umumiy muvofiqlashtirish va monitoring qilish, FRA qarz mablagʻlaridan maqsadli va samarali foydalanilishi yuzasidan masʼul ijro etuvchi organ hisoblanadi; FRA qarzini soʻndirish, shuningdek qarz boʻyicha foizlar, komissiyalar va boshqa xarajatlarni toʻlash bilan bogʻliq xarajatlar Oʻzbekiston Respublikasi Davlat budjeti mablagʻlari hisobidan amalga oshiriladi. 3. “Iqtisodiy boshqarishni yaxshilash dasturi” loyihasini amalga oshirish doirasida FRA qarzini soʻndirish hamda u boʻyicha foizlar va komissiyalarni toʻlash prognoz jadvali ilovaga* muvofiq tasdiqlansin. 4. Oʻzbekiston Respublikasi Adliya vazirligi Oʻzbekiston Respublikasi va FRA oʻrtasidagi qarz bitimi boʻyicha belgilangan tartibda yuridik xulosa bersin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti Administratsiyasi rahbari Z.Sh. Nizomiddinov, Oʻzbekiston Respublikasi Bosh vazirining oʻrinbosarlari J.A. Qoʻchqorov va S.R. Xolmurodov zimmasiga yuklansin.